الكوارث بتحصل طول الوقت في أي حتة في العالم. انت جاهز لو حصلت في منطقتك الأسبوع الجاي؟ اعرف ايه اللي لازم تعمله دلوقتي قبل ما يفوت الأوان. خلينا ناخد الزلزال كمثال.
أثناء الزلزال، اقعد تحت حاجة قوية زي ترابيزة المطبخ. متخرجش برة المبنى وقت الهزة، عشان ممكن تتصاب من الحاجات اللي بتقع من برة المبنى.
لو انت نايم في السرير بالليل وحصل زلزال، بكل بساطة دحرج نفسك من على السرير. هيبقى في مكان آمن حوالين السرير.
لو انت بتتفرج على التلفزيون ومش قادر تجري وتخرج من الباب او الشباك بسهولة، اتمدد واتكور جنب الكنبة، او كرسي كبير.
متروحش على السلالم أبداً. السلالم غالباً هتبقى من أول حاجة تتكسر في المبنى. حتى لو السلالم مكسرتش من الزلزال، ممكن تقع بعد كده لما الناس تجري عليها.
لو انت برة حاول تروح مكان مفتوح بعيد عن الشجر والمباني والحيطان واللوحات الإعلانية وأسلاك الكهربا.
لو انت بتسوق وحصل زلزال فجأة، خليك في عربيتك لحد ما الهزة تخلص. لكن لو الكوبري وقع وكسر عربيتك، اطلع منها واقعد او اتمدد جنبها. كل العربيات المكسورة بيبقى فيه فراغ جنبها بارتفاع 3 قدم.
ايه اللي المفروض تعمله لو انت جوة مبنى وحصل زلزال؟
تجري برة بسرعة تقعد في المطبخ تقعد تحت حاجات قوية تنزل على السلالم